Sistem angka perduaan, atau sistem angka asas dua (Inggeris: Binary numeral system), mewakili nilai angka menggunakan dua abjad, 0 dan 1. Lebih khusus lagi, sistem asas-2 biasa merupakan tatatanda kedudukan dengan radiks 2. Disebabkan perlaksanaan langsung dalam litar elektronik digital yang menggunakan pintu logik, sistem angka ini digunakan dalam semua komputer moden.

Ernő Rubik telah dilahirkan di Budapest, Hungary pada 13 Julai, 1944, semasa Perang Dunia II. Bapa beliau, Ernő Rubik, adalah seorang jurutera penerbangan di kilang pesawat, Esztergom, dan ibu beliau, Magdolna Szanto, adalah seorang penyair. Beliau mendapat ijazah daripada Universiti Teknikal, Budapest (Műszaki Egyetem) pada taun 1967 sebagai seorang jurutera senibina dan melanjutkan pelajaran dalam pengarcaan dan senibina dalaman. Bermula tahun 1971 hingga 1975 beliau bekerja sebagai arkitek, kemudian menjadi professor di Kolej Seni Gunaan Budapest (Iparművészeti Főiskola). Beliau menghabiskan keseluruhan hidup beliau di Hungary.

Crouch menyertai Liverpool pada 19 Julai, 2005. Crouch dikritik hebat oleh media kerana kegagalannya menjaringkan gol untuk Liverpool selepas mengharungi 19 perlawanan. Kemarau jaringan Crouch berakhir pada 3 Disember 2005 ketika menentang Wigan Athletic. Dia juga menamatkan tempoh 24 jam tanpa jaringan. Pada perlawanan Piala FA Inggeris 2005-06, Crouch menjaringkan gol tunggal yang juga gol kemenangan perlawanan ketika menentang Manchester United. Kemenangan tersebut merupakan kemenangan pertama Liverpool ke atas Manchester United selepas Perang Dunia Kedua. Dia kemudian membantu Liverpool memenangi Piala FA Inggeris 2006 dengan melakukan hantaran penting kepada Steven Gerrard.

Beliau bekerja sebagai wartawan pada tahun 1930 ketika berumur 35 tahun, dan pada tahun 1934, menjadi pengarang Lembaga Malaya dan Harian Lembaga. Rencana tulisan beliau sering mengkritik masyarakat Melayu dan mendesak agar perubahan dilakukan. Onn Jaafar mendapati orang-orang Cina tidak segan berkebun sayur , membuka kedai jahit dan lain-lain pekerjaan yang dianggap rendah oleh orang Melayu. Beliau dilantik menjadi pengarang Warta Malaya mulai 1 Januari 1930 hingga penghujung 1933.

Filem Jalak Lenteng turut memuatkan beberapa lagu Melayu yang dianggap klasik seperti lagu Jalak Lenteng yang disampaikan oleh Rosiah Chik dan lagu Mak Inang.

Sri Mulyani disoal buat kali kedua oleh penyiasat antirasuah berhubung pakej AS$700 juta (RM2.24 bilion) bagi menyelamatkan Bank Century / PT Bank Century pada Novedmber 2008. Jumlah ini hampir 10 kali lebih tinggi daripada jumlah asal yang diluluskan oleh kabinet Indonesia. Bank ini ditukar nama kepada PT Bank Mutiara. Siasatan DPR mendapati Sri Mulyani tidak menerima sebarang rasuah dan ganjaran.

Filem Cat People (1942) merupakan sebuah filem Hitam-Putih yang dikeluarkan di Amerika Syarikat pada tahun 1942. Ia diarah oleh Jacques Tourneur dan merupakan filem dalam genre Mendebarkan-Seram-Misteri.